Wakil Tetap Brunei ke Pertubuhan Bangsa-Bangsa Bersatu di Geneva

Duta Besar dan Wakil Tetap Negara Brunei Darussalam ke Pertubuhan Bangsa-Bangsa Bersatu di Geneva ialah pegawai Kementerian Hal Ehwal Luar Negeri dan ketua delegasi Negara Brunei Darussalam ke Pejabat Pertubuhan Bangsa-Bangsa Bersatu di Geneva, Switzerland dan juga sebagai Wakil Tetap Negara Brunei Darussalam ke Persidangan Pelucutan Senjata.

Jawatan ini berpangkat dan bertaraf Duta Besar Istimewa dan Mutlak dan telah dihantar semenjak negara ini menjadi negara anggota PBB setelah mencapai kemerdekaan. Pejabat PBB di Geneva termasuk ibu pejabat pelbagai pertubuhan antarabangsa termasuk Pertubuhan Kesihatan Sedunia, Majlis Hak Asasi Manusia Pertubuhan Bangsa-Bangsa Bersatu, Pesuruhjaya Tinggi Pertubuhan Bangsa-Bangsa Bersatu untuk Pelarian dan Pertubuhan Buruh Antarabangsa.

Senarai wakil tetap

 1999: Pengiran Dato Paduka Haji Idriss ibni Al-Marhum Pengiran Temenggong Pengiran Haji Mohammad
 2000: Pengiran Dato Paduka Haji Sallehuddin Bin Pengiran Haji Yusuf
 2001: Dato Paduka Awang Haji Mohd. Hamid bin Haji Mohd. Jaafar
 28 Ogos 2003: Dato Paduka Awang Haji Mahadi bin Haji Wasli
 Julai 2007 – 15 April 2008: Dato Paduka Haji Awang Alaihuddin bin Pehin Orang Kaya Digadong Seri Lela Dato Seri Utama Haji Awang Mohd Taha
 15 April 2008 – 22 Oktober 2011: Dato Paduka Md. Janin bin Erih
 22 Oktober 2011 – 29 November 2012: Pengiran Kasmirhan bin Pengiran Haji Tahir
 29 November 2012 – 25 November 2014: Awang Abu Sufian bin Haji Ali
 25 November 2014 – 15 Januari 2019: Dato Paduka Awang Haji Mohd Mahdi bin Pehin Orang Kaya Digadong Seri Diraja Dato Laila Utama Haji Awang Abdul Rahman
 15 Januari 2019 – kini: Dayang Hajah Masurai binti Haji Masri

Rujukan



Pejabat Pertubuhan Bangsa-Bangsa Bersatu di Geneva